erhvervskaution
Erhvervskaution er en kautionsaftale indenfor erhvervsforhold. Erhvervskaution er reguleret i Lov om finansiel virksomhed § 47. Er der inden for erhvervsforhold stillet kaution for lån ydet af et pengeinstitut, og udebliver låntager med betaling af hovedstol, afdrag eller renter, skal der senest 6 måneder efter de pågældende ydelsers forfaldsdag skriftligt gives meddelelse til enhver af kautionisterne eller til den eller dem af disse, der er bemyndiget til at modtage meddelelsen på samtlige kautionisters vegne.
Undladelse heraf medfører, at pengeinstituttet taber sit krav over for kautionisterne, i det omfang disses regreskrav mod låntageren er blevet forringet ved undladelsen.
Skriftlighedskravet kan opfyldes i såvel papirformat som elektronisk format.
Se privat kaution.